Miss World 1978

Ang Miss World 1978 ay ang ika-28 edisyon ng Miss World pageant, na ginanap sa Royal Albert Hall sa Londres, Reyno Unido noong 16 Nobyembre 1978.

Pagkatapos ng kompetisyon, kinoronahan ni Mary Stävin ng Suwesya si Silvana Suárez ng Arhentina bilang Miss World 1978. Ito ang pangalawang beses na nanalo ang Arhentina bilang Miss World. Nagtapos bilang first runner-up si Ossie Margareta Carlsson ng Suwesya, habang nagtapos bilang second runner-up si Denise Coward ng Australya.

Mga kandidata mula sa animnapu't-walong bansa at teritoryo ang lumahok sa kompetisyong ito. Pinangunahan nina Paul Burnett at Sacha Distel ang kompetisyon. Nagtanghal din si Distel sa edisyong ito.

 Kasaysayan 

 Lokasyon at petsa 
Noong Setyembre 1977, inanunsyo ni Julia Morley na mayroon silang planong ganapin ang unang kalahati ng kompetisyon, ang swimsuit competition at parade of nations, ng edisyong ito sa Singapura. Ang evening gown at final interview naman ay magaganap pa rin sa Londres. Gayunpaman, hindi natuloy ang mga negosasyon upang dalhin ang Miss World sa Singapura dahil sa kanselasyon ng concorde flight ng British Airways at Singapore Airlines mula sa Londres hanggang Singapura dahil sa pagbabawal ng Malaysia ng mga supersonic plane na dumaan sa Malacca Strait dahil sa mga dahilang pangkalikasan.

Noong 7 Oktubre 1978, napatalsik si Eric Morley bilang tagapangulo ng Mecca dahil sa diumanong mga problema sa mga  staff incentive. Nagbigay diumano si Maxwell Joseph, may-ari ng Grand Metropolitan na siyang naging katuwang ng Mecca, ng sulat kay Morley tungkol sa kanyang pagpapaalis, at inalokan ito ng pera para lamang manahimik, ngunit hindi ito tinanggap ni Morley. Noong 9 Oktubre, napagdesisyunan sa isang pagpupulong ng mga direktor ng Grand Metropolitan na ipagpapatuloy pa rin ng mga Morley ang pagdaraos ng Miss World sa susunod na limang taon, habang kanilang pinag-iisipan kung ito ay kanilang ibebenta o ipapanatili. Hindi pa rin naapektuhan ang posisyon ni Eric Morley sa Miss World bilang tagapangulo. Kalaunan ay tinanggap ni Morley ang kanyang pagpapaalis sa Grand Metropolitan sa halagang £200,000, at pinagpatuloy pa rin ni Julia Morley ang kanyang sariling mga obligasyon sa mga isponsor para sa kompetisyon sa sumunod na buwan. Tuluyan nang umalis si Eric Morley sa Mecca noong 31 Disyembre 1978.

 Pagpili ng mga kalahok 
Mga kandidata mula sa animnapu't-walong bansa at teritoryo ay napili upang lumahok sa kompetisyon. Labindalawang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at dalawang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Miss Argentina 1978 Margarita Susana Heindryckx sa edisyong ito, ngunit dahil ito ay labing-anim pa lamang sa araw ng kompetisyon, siya ay pinalitan ng kanyang first runner-up na si Silvana Suárez. Dapat sanang lalahok ang first runner-up ng Miss France 1978 na si Brigitte Konjovic bilang kandidata ng Pransiya matapos na piliin ni Miss France 1978 Pascale Taurua na bumalik sa kaniyang bayan ng Bagong Caledonia imbis na manirahan sa Pransiya. Gayunpaman, dahil nagkaroon ng problema sa kalusugan si Konjovic, siya ay pinalitan ng second runner-up ng Miss France 1978 na si Kelly Hoarau.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Dominika at San Vicente. Bumalik sa edisyong ito ang mga bansang Niherya na huling sumali noong 1970, Indiya, Malaysia, Mawrisyo, Pilipinas, Suwasilandiya, at Tunisya na huling sumali noong 1975, at Hamayka, Italya, Kapuluang Birhen ng Estados Unidos, at Singapura na huling sumali noong 1976.

Hindi sumali ang mga bansang Bulibya, Libano, Luksemburgo, Nikaragwa, Panama, Papua Bagong Guinea, at Timog Aprika sa edisyong ito. Hindi sumali si Angelyn Tukana ng Papua Bagong Guinea dahil sa kakulangan sa pondo para ilipad siya sa Londres. Hindi sumali sina Liliana Gutiérrez ng Bulibya, Graziella Abu Fadel ng Libano, Claudia Herrera ng Nikaragwa, at Ljiljana Djogovic ng Yugoslavia dahil hindi na sila nakaabot o huli na nang dumating sila sa Londres. Hindi sumali si Yolanda Kloppers ng Timog Aprika matapos pagbawalan ng Miss World Organization ang paglahok ng Timog Aprika sa kompetisyon dahil sa kanilang patakarang aparteid.

Natanggal na sa kompetisyon si Malek Nemlaghi ng Tunisya dahil ayaw nitong tanggalin ang kanyang yashmak at magsuot ng boxer shorts para sa kanilang photo-call. Gayunpaman, siya ay muling ibinalik sa kompetisyon matapos nitong tanggalin ang kanyang yashmak sa dress rehearsal.

 Mga resulta 

 Mga pagkakalagay 
Pagkakalagay Kandidata Miss World 1978  Arhentina – Silvana Suárez   1st runner-up  Suwesya – Ossie Carlsson 2nd runner-up  Australya – Denise Coward 3rd runner-up  Mehiko – Martha Ortiz 4th runner-up  Espanya – Gloria Valenciano Top 7  Reyno Unido – Ann Jones
  Suwisa – Jeanette Keller Top 15  Austrya – Doris Anwarder
  Beneswela – Patricia Tóffoli
  Estados Unidos – Debra Jean Freeze
  Indiya – Kalpana Iyer
  Kosta Rika – Maribel Fernández
  Pinlandiya – Eija Laaksonen
  Porto Riko – María Jesús Cañizares
  – Manohori Vanigasooriya

 Mga espesyal na parangal 
ParangalNagwagiMiss Photogenic  Mehiko – Martha OrtizMiss Personality  Kapuluang Kayman – Wendy DaykinMiss Talent  Pilipinas – Louvette Hammond

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Christopher Cazenove – Ingles na aktor
 Michael Chow – Restauranteur at dating aktor na ipinanganak sa Tsina
 Susan George – Ingles na aktres
 Jennifer Hosten-Craig – Miss World 1970 mula sa Grenada at High Commissioner ng Grenada sa Kanada
 Seow Peck Leng – Pambansang direktor ng Singapura sa Miss World
 Phil Lynott – Irlandes na mang-aawit at musikero
 Eric Morley – Tagapangulo ng Variety International at tagapagtatag ng Miss World
 Ricardo Villa – Arhentinong manlalaro ng putbol
 Stuart Wagstaff – Australyanong aktor at miyembro ng Variety Club
 Regine Zylberberg – Pranses na mang-aawit

 Mga kandidata 
Animnapu't-walong kandidata ang lumahok para sa titulo.
Bansa/TeritoryoKandidataEdadBayan AlemanyaMonika Greis23Heidelberg ArhentinaSilvana Suárez 20Córdoba ArubaRose Anne Lejuez18Oranjestad AustralyaDenise Coward23Parkdale AustryaDoris Anwander18Bregenz Bagong SilandiyaLorian Tangney20Wellington BahamasDonna McCook20Nassau BelhikaFrançoise Moens19Bruselas BeneswelaPatricia Tóffoli18Coro BermudaMadeline Joell19Smith's Parish BrasilLaura Angélica Viana Pereira20Salvador CuraçaoSilvana Trinidad21Willemstad DinamarkaBirgit Stefansen21Struer DominikaMona Jno-Lewis19Roseau EkwadorMaría Antonieta Campódonico19Guayaquil El SalvadorIris Mazorra19San Salvador EspanyaGloria Valenciano18Tenerife Estados UnidosDebra Jean Freeze20Mooresville GresyaAriana Dimitropoulou23Atenas GuamElizabeth Tenorio22Asan HamaykaJoan McDonald23Kingston HaponYuko Yamaguchi21Tokyo HibraltarRosanna Bonfante17Hibraltar HondurasMaría Elena Bobadilla21San Pedro Sula Hong KongFaustina Lin22Pulo ng Hong Kong IndiyaKalpana Iyer21Amroha IrlandaLorraine O'Conner24Cork IsraelSari Alon19Tiberias ItalyaCristina Mai17MantuaChantal Gosselin22Saint Helier KanadaBrigitte Hofmann18Hamilton Kanlurang SamoaRosalina Sapolu23Apia Kapuluang Birhen ng Estados UnidosEnid Francis18Saint Croix Kapuluang KaymanWendy Daykin18George Town KolombyaDenise de Castro 19Barranquilla Kosta RikaMaribel Fernández19San José LupangyeloÁsdís Loftsdóttir20Vestmannaeyjar MalaysiaKartina Osir22Sandakan MaltaMary Cumbo18Birkirkara MawrisyoGenevieve Chanea19Curepipe MehikoMartha Ortiz18Lungsod ng Mehiko NiheryaIrene Omagbemi20Lagos NoruwegaElisabet Klaeboe17Oslo OlandaAns van Haaster22Amsterdam ParagwaySusana Galli19AsunciónKaren Noeth18Lima PilipinasLouvette Hammond17Lungsod Quezon PinlandiyaEija Laaksonen22Tampere Porto RikoMaría Jesús Cañizares21San Juan PransiyaKelly Hoarau18Le PortCarole Kneale20Douglas Reyno UnidoAnn Jones20Welshpool Republikang DominikanoJenny Polanco20Puerto Plata San VicenteJune de Nobriga23Kingstown SingapuraRosie Tan21Singapore Sri LankaManohori Vanigasooriya20Colombo SuwasilandiyaNyamalele Nilovu21Mbabane SuwesyaOssie Carlsson21Stockholm SuwisaJeannette Keller20Zurich TahitiMoeata Schmouker18Puna'auia TaylandiyaOrasa Panichapan20Bangkok Timog KoreaJe Eun-jin19Seoul Trinidad at TobagoKathleen Thomas18Port of Spain TsileTrinidad Sepúlveda22Santiago TsipreMary Adamou19Nicosia TunisyaMalek Nemlaghi19Tunis TurkiyaSevil Özgültekin18Istanbul UrugwayMabel Rúa22Montevideo

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1978